《惜抱于九月十三日谢世》
清代·马春田

前得报我书，依然文字美。虽窃心喜之，两端如首鼠。

再生恐再亡，天意不可恃。历过冬与春，斯为真幸尔。

讵知阅三旬，再病不再起。虽曰关命数，归迟失所止。

我哭不成声，猿肠寸断矣。从兹吾道孤，那更爱其死。

但愧不能文，不敢作君诔。

作者简介：马春田，字雨耕，桐城人。诸生。有《乃亨诗集》。